SGF ร่วงเกือบ 7% ตามทิศทางตลาดฯ ฟากโบรกฯยังแนะ “ซื้อ” เป้า 2.20 บ. ชูเทคนิคสวย
SGF ร่วงเกือบ 7% ตามทิศทางตลาดฯ ฟากโบรกฯยังแนะ "ซื้อ" เป้า 2.20 บ. ชูเทคนิคสวย โดย ณ เวลา 15.13 น. อยู่ที่ระดับ 1.83 บาท ลบ 0.13 บาท หรือ 6.63% สูงสุดที่ระดับ 1.98 บาท ต่ำสุดที่ระดับ 1.78 บาท ด้วยมูลค่าการซื้อขาย 86.41 ล้านบาท
8 ต.ค. 2561

ผู้สื่อข่าวรายงานว่า ราคาหุ้น บริษัท เอสจีเอฟ แคปปิตอล จำกัด (มหาชน) หรือ SGF ณ เวลา 15.13 น. อยู่ที่ระดับ 1.83 บาท ลบ 0.13 บาท หรือ 6.63% สูงสุดที่ระดับ 1.98 บาท ต่ำสุดที่ระดับ 1.78 บาท ด้วยมูลค่าการซื้อขาย 86.41 ล้านบาท

ด้าน บล.เอเซีย พลัส ระบุในบทวิเคราะห์ (3 ต.ค.) แนะนำ “ซื้อ” SGF ที่ 2.06 บาท เป้าทำกำไรที่ 2.20 บาท และ Cut Loss ที่ 1.97 บาท โดยราย 60 นาที ตั้งแต่ช่วงวันที่ 23 ส.ค. 61 ราคาสามารถปรับตัวขึ้นมาอย่างมีนัยสำคัญ พร้อม Volume ที่เพิ่มขึ้นสนับสนุน สะท้อนแรงซื้อที่กลับเข้ามาอย่างหนาแน่น จึงคาดว่าราคาเปลี่ยนแนวโน้มเป็นขาขึ้น
แต่อย่างไรก็ตามล่าสุดกำลังอยู่ในจังหวะพักตัว ซึ่งจุดที่น่าสนใจอยู่ที่การอ่อนตัวลงมาแล้วไม่หลุดแนว Fibonacci Retracement ระดับ 38.2% ตต ซึ่งสะท้อนถึงแนวโน้มขาขึ้นที่แข็งแกร่ง
โดยราคามีแนวต้าน 2.04 บาท เป็นด่านขวางอยู่ หากผ่านไปได้จะเป็นการเปิด Upside ให้ราคาได้ฟื้นตัวขึ้นทดสอบ High เดิมที่ 2.20 บาท (High วันที่ 17 ก.ย. 61)
 